У селу је била и кула столачких бегова Бубића. Постоји предање да је бег Бубић једном приликом рекао:„ Нема мога Дола до Стамбола! “ Данас је кула у рушевном стању. Састоји се од једне зграде на два спрата (приземље + 2 спрата) и уз њу се налазе и помоћни објекти који су вјероватно били кухиње, подруми или одаје за послугу. Кула је напуштена послије Херцеговачког устанка. Занимљиво је то да су Бубићеви кметови били Шешељи, Хамовићи и Чокљати ; Матарагџићеви Шишићи и Рикале, а Радићи су имали хришћанина спахију, извјесног Ћоровића.